Document ID: /roh_data/filtered/Billingualer_Corpus_interleaved-de-rm.jsonl.gz/86

This is a text translated from German to Rumantsch Grischun.
Winter-Weltspiele für Gehörlose im März 1999 in Davos

Der Schweizerische Gehörlosen-Sportverband führt in enger Zusammenarbeit mit verschiedenen Sportvereinen, mit Davos-Tourismus und mit den politischen Behörden von Davos vom 6. bis 14. März 1999 die 14. Winter-Weltspiele für Gehörlose in Davos durch. Die Wettkämpfe betreffen die Disziplinen Ski-Alpin, Ski-Nordisch, Snowboard und Eishockey. Es werden rund 400 Athletinnen und Athleten aus 20 verschiedenen Ländern mit etwa 800 Begleitpersonen erwartet. Die Regierung spricht einen Organisationsbeitrag von 20'000 Franken.

Neues kantonales Submissionsrecht tritt Anfang Juli 1998 in Kraft

Am 7. Juni 1998 hat das Bündner Stimmvolk dem neuen kantonalen Submissionsgesetz mit deutlichem Mehr zugestimmt. Damit wurde das geltende Recht mit dem Eidg. Binnenmarkt-Gesetz in Einklang gebracht. Dieses verlangt den diskriminierungsfreien Zugang zu den Märkten für alle Wettbewerbsteilnehmenden. Die Regierung hat zum Submissionsgesetz eine Ausführungsverordnung erlassen. Darüberhinaus wurden Erläuterungen zu den einzelnen Bestimmungen verfasst, die als Auslegungshilfe dienen sollen. Gesetz und Verordnung treten Anfang Juli 1998 in Kraft.

Regierung verteilt rund 315'000 Franken aus der "Schnapssteuer"

Der Kantonsanteil am Reinertrag der Eidgenössischen Alkoholverwaltung (Alkoholzehntel) wird verwendet, um den Alkoholismus sowie andere Süchte wie Betäubungsmittel- und Medikamentenmissbrauch zu bekämpfen. Der Reinerlös 1996/97, der 1998 verteilt wird, beträgt rund 315'000 Franken (Vorjahr annähernd 475'000 Franken). Der Rückgang ist auf eine Systemänderung beim Erheben der Alkoholsteuer zurückzuführen. Das Geld wird verschiedenen Bündner Organisationen und Institutionen zur Verfügung gestellt, die sich der Prävention, Behandlung, Forschung, Aus- und Weiterbildung widmen.

Aus den Gemeinden

Die Regierung genehmigt definitiv das Projekt für den Neubau einer Kleinbus-Garage auf dem Areal des Schulheims für cerebral gelähmte und körperbehinderte Kinder in Chur. Vorbehalten bleibt die Subventionierung des Bauvorhabens durch das Bundesamt für Sozialversicherung. An die anrechenbaren Kosten von 455'000 Franken wird ein Baubeitrag von 40 Prozent zugesichert.

Grundsätzlich gutgeheissen wird das Vorprojekt für den Neubau von zwei Turnhallen samt Nebenräumen im Türligarten in Chur für den kaufmännischen Berufsschul-Unterricht. An die anrechenbaren Kosten von etwa 6.1 Mio. Franken wird ein Baubeitrag von 50 Prozent in Aussicht gestellt.

Definitiv genehmigt wird das Projekt für die dritte und vierte Bauetappe der Sanierung und Erweiterung der Schul- und Mehrzweck-Anlage in Pany. An die anrechenbaren Kosten von 310'000 Franken wird ein Baubeitrag von 32.5 Prozent zugesichert.

Gegenüber dem Bundesamt für Verkehr beantragt die Regierung, der Weissen Arena AG die Konzession für eine Dreier-Sesselbahn Alp da Nuorsas - Crest La Siala zu erteilen.

Für verschiedene Strassenbau-Projekte im Kanton werden Kredite im Gesamtbetrag von rund 3.8 Mio. Franken freigegeben.

Personelles

Ende Juni 1998 treten folgende Mitarbeiterinnen und Mitarbeiter der kantonalen Verwaltung in den Ruhestand: -

Lore Santschi, Chur, Sekretärin beim Amt für Polizeiwesen, -

Marcello Pasini, Chur, Projektleiter beim Tiefbauamt, und -

Helma Schittenhelm, Chur, Abwartshilfe beim Hochbauamt.

Die Regierung dankt ihnen für die Dienste, die sie dem Kanton geleistet haben. -

Markus Buchli, geb. 1949, von Scharans, wohnhaft in Chur, wird Schätzerobmann der Kommission 7, Thusis, beim Amt für Schätzungswesen. Er tritt seine Stelle Anfang September 1998 an. -

Markus Posti, geb. 1968, von Kuopio (Finnland), wohnhaft in Trimmis, wird IC-Berater beim Amt für Informatik. Er beginnt Anfang November 1998. -

Thomas Thöny, geb. 1971, von Medels i.R., wohnhaft in Chur, wird IC-Techniker beim Amt für Informatik. Er beginnt Anfang Dezember 1998.

Gremium: Regierung

Quelle: dt Standeskanzlei Graubünden

Data: 25.06.1998

Gieus mundials d'enviern per surds il mars 1999 a Tavau

L'uniun svizra da sport per surds organisescha en stretga collavuraziun cun differentas uniuns da sport, cun Tavau-tourissem e cun las autoritads politicas da Tavau dals 6 fin ils 14 da mars 1999 ils 14avels gieus mundials d'enviern per surds a Tavau. Las concurrenzas pertutgan las disciplinas skis alpins, skis nordics, snowboard e hockey sin il glatsch. Ins spetga var 400 atletas ed atlets da 20 differents pajais cun ca. 800 persunas accumpagnantas. La regenza empermetta ina contribuziun d'organisaziun da 20'000 francs.

Nov dretg chantunal da submissiun entra en vigur l'entschatta da fanadur 1998

Ils 7 da fanadur 1998 han las votantas ed ils votants grischuns acceptà cun clera maioritad la nova lescha chantunala da submissiun. Cun quella è vegnì accordà il dretg valaivel cun la lescha federala davart il martgà intern. Quella lescha federala pretenda l'admissiun senza discriminaziun a las fieras per ils participants a la concurrenza da fiera. La regenza ha relaschà in'ordinaziun executiva tra la lescha da submissiun. Ultra da quai ha la regenza redigì explicaziuns tar singulas disposiziuns ch'èn in agid per l'interpretaziun. La lescha e l'ordinaziun entran en vigur l'entschatta da fanadur 1998.

La regenza reparta raduond 315'000 francs or da la "taglia sin il vinars"

La quota chantunala vi dal retgav net da l'administraziun federala da l'alcohol (dieschma d'alcohol) vegn applitgada per cumbatter l'alcoholissem sco er autras toxicomanias sco abus da narcotics e da medicaments. Il retgav net 1996/97 che vegn repartgì l'onn 1998 importa var 315'000 francs (l'onn avant var 475'000 francs). La diminuziun è vegnida chaschunada d'ina midada dal sistem per incassar la taglia sin l'alcohol. Ils daners vegnan mess a disposiziun a differentas organisaziuns ed instituziuns grischunas che sa deditgeschan a la prevenziun, al tractament, a la perscrutaziun, a la scolaziun ed al prefecziunament.

Da las vischnancas

La regenza approva definitivamain il project per la construcziun nova da la garascha da minibus sin l'areal da la scola-dimora per uffants paralisads cerebralmain ed impedids corporalmain a Cuira. Resalvada resta la subvenziun dal project da construcziun tras l'uffizi federal da las assicuranzas socialas. Als custs imputabels da 455'000 francs vegn empremessa ina contribuziun da construcziun da 40 pertschient.

Da princip vegn approvà il project preliminar per la construcziun nova da duas salas da gimnastica inclusiv ils locals accessoris en la scola Türligarten a Cuira per l'instrucziun da la scola professiunala da commerzi. Als custs imputabels da var 6.1 milliuns francs vegn empermessa ina contribuziun da construcziun da 50 pertschient.

Approvà definitivamain vegn il project per la terza e quarta etappa da construcziun da la sanaziun e da l'engrondiment dal stabiliment da scola e polivalent a Pany. Als custs imputabels da 310'000 francs vegn empermessa ina contribuziun da construcziun da 32.5 pertschient.

A l'uffizi federal da traffic propona la regenza da dar la concessiun a l'Arena Alva SA per ina sutgera da trais da l'Alp da Nuorsas sin il Crest La Siala.

Per differents projects da construcziun da vias en il chantun vegnan dads libers credits d'in import total da var 3.8 milliuns francs.

Fatgs dal persunal

La fin da zercladur 1998 van las suandantas collavuraturas ed ils suandants collavuraturs da l'administraziun chantunala en pensiun: *

Lore Santschi, Cuira, secretaria tar l'uffizi da polizia, *

Marcello Pasini, Cuira, manader da projects tar l'uffizi da construcziun bassa, e *

Helma Schittenhelm, Cuira, pedella auxiliara tar l'uffizi da construcziun auta.

La regenza als engrazia per ils servetschs ch'els han prestà per il chantun. *

Markus Buchli, naschì 1949, da Scharàns, domicilià a Cuira, daventa schef dals stimaders da la cumissiun 7, Tusaun, tar l'uffizi da stimaziun. El cumenza ses uffizi l'entschatta da settember 1998. *

Markus Posti, naschì 1968, da Kuopio (Finlandia), domicilià da Trimmis, daventa cussegliader da IC tar l'uffizi d'informatica. El cumenza l'entschatta da november 1998. *

Thomas Thöny, naschì 1971, da Medel Valragn, domicilià a Cuira, daventa tecnicist da IC tar l'uffizi d'informatica. El cumenza l'entschatta da december 1998.

Gremi: regenza

Funtauna: rg chanzlia chantunala dal Grischun

Data: 25. 06. 1998